sagorsarker/bangla-wikipedia huggingface dataset:
জুয়েল রানা

মোহাম্মদ জুয়েল রানা (জন্ম: ২৫ ডিসেম্বর ১৯৯৫; জুয়েল রানা নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৪–১৫ মৌসুমে তিনি ঢাকা মোহামেডানে যোগদান করেছেন, যেখানে তিনি ২০ ম্যাচে ৭টি গোল করেছেন। ঢাকা মোহামেডানে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি সাইফের হয়ে খেলেছেন। ২০১৮–১৯ মৌসুমে, তিনি সাইফ হতে বাংলাদেশী ক্লাব ঢাকা আবাহনীতে যোগদান করেছেন।
২০১৪ সালে, জুয়েল বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০১৫ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৫ ম্যাচে ১টি গোল অংশগ্রহণ করেছেন।
মোহাম্মদ জুয়েল রানা ১৯৯৫ সালের ২৫শে ডিসেম্বর তারিখে বাংলাদেশের ঝিনাইদহে জন্মগ্রহণ করেছেন এবং সেখানেই তার শৈশব অতিবাহিত করেছেন।
জুয়েল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৪ ম্যাচে অংশগ্রহণ করেছেন।
২০১৫ সালের ৩০শে মে তারিখে, মাত্র ১৯ বছর ৫ মাস ৬ দিন বয়সে, জুয়েল সিঙ্গাপুরের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৫তম মিনিটে মধ্যমাঠের খেলোয়াড় সোহেল রানার বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–১ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে জুয়েল সর্বমোট ১১ ম্যাচে অংশগ্রহণ করেছেন। জাতীয় দলের হয়ে অভিষেকের ৬ বছর, ৫ মাস ও ১৭ দিন পর, বাংলাদেশের জার্সি গায়ে প্রথম গোলটি করেছেন; ২০২১ সালের ১৬ই নভেম্বর তারিখে, শ্রীলঙ্কার বিরুদ্ধে ম্যাচের ৭১তম মিনিটে বাংলাদেশের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।
আমিনুর রহমান সজীব

মোহাম্মদ আমিনুর রহমান সজীব (জন্ম: ১৮ জুন ১৯৯৪; আমিনুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করলেও একটি ম্যাচেও অংশগ্রহণ করেননি। ২০১৬–১৭ মৌসুমে, তিনি ঢাকা আবাহনী হতে ঢাকা মোহামেডানে যোগদান করেছিলেন, যেখানে তিনি ১৩ ম্যাচে ১টি গোল করেছিলেন। ২০২১–২২ মৌসুমে, তিনি ঢাকা মোহামেডান হতে বাংলাদেশী ক্লাব মুক্তিযোদ্ধা সংসদে যোগদান করেছেন।
২০১৪ সালে, সজীব বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। একই বছরে তিনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।
মোহাম্মদ আমিনুর রহমান সজীব ১৯৯৪ সালের ১৮ই জুন তারিখে বাংলাদেশের জন্মগ্রহণ করেছেন।
সজীব বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৪ সালের ১৫ই সেপ্টেম্বর তারিখে তিনি ২০১৪ এশিয়ান গেমসে আফগানিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ২০১৪ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র গ্রুপ পর্বে অংশগ্রহণ করতে সক্ষম হয়েছিল। বাংলাদেশের বয়সভিত্তিক দলের হয়ে তিনি ৩ ম্যাচে অংশগ্রহণ করে ১টি গোল করেছেন। তিনি ২০১৪ সালের ২২শে সেপ্টেম্বর তারিখে অনুষ্ঠিত ২০১৪ এশিয়ান গেমসের গ্রুপ পর্বে নিজেদের শেষ ম্যাচে হংকং অনূর্ধ্ব-২৩ দলের বিরুদ্ধে বাংলাদেশের বয়সভিত্তিক দলের হয়ে প্রথমবারের মতো গোল করেছেন।
২০১৫ সালের ১৭ই নভেম্বর তারিখে, মাত্র ২১ বছর ৫ মাস বয়সে, সজীব অস্ট্রেলিয়ার বিরুদ্ধে ২০১৮ ফিফা বিশ্বকাপ বাছাইপর্বের দ্বিতীয় পর্বে গ্রুপ বি-এর ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮২তম মিনিটে আক্রমণভাগের খেলোয়াড় নাবিব নেওয়াজ জীবনের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন আক্রমণভাগের খেলোয়াড় হিসেবে খেলেছেন। ম্যাচটি বাংলাদেশ ৪–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে সজীব মাত্র ১টি ম্যাচে করেছেন।
শাকিল আহমেদ (ফুটবলার)

শাকিল আহমেদ (জন্ম: ৭ জানুয়ারি ১৯৮৮) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলে থাকেন।
২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১০–১১ মৌসুমে তিনি শেখ জামালে যোগদান করেছেন, শেখ জামালের হয়ে তিনি ১টি লিগ শিরোপা জয়লাভ করেছেন। শেখ জামালে মাত্র ১ মৌসুম অতিবাহিত করার পর মুক্তিযোদ্ধা সংসদের সাথে চুক্তি স্বাক্ষর করেছেন। পরবর্তীকালে, তিনি ঢাকা মোহামেডান এবং শেখ রাসেলের হয়ে খেলেছেন। ২০১৯–২০ মৌসুমে, তিনি ঢাকা মোহামেডান হতে ব্রাদার্স ইউনিয়নে যোগদান করেছেন।
২০১০ সালে, শাকিল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৭ ম্যাচে ১টি গোল করেছেন। দলগতভাবে, শাকিল এপর্যন্ত ১টি শিরোপা জয়লাভ করেছেন, যা তিনিশেখ জামালের হয়ে জয়লাভ করেছেন।
শাকিল আহমেদ ১৯৮৮ সালের ৭ই জানুয়ারি তারিখে বাংলাদেশের পিরোজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১০ সালের ১৬ই ফেব্রুয়ারি তারিখে, মাত্র ২২ বছর ১ মাস ১০ দিন বয়সে, শাকিল তাজিকিস্তানের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৮৫তম মিনিটে রক্ষণভাগের খেলোয়াড় নাসিরউদ্দিন চৌধুরীর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে শাকিল সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১ মাস ৮ দিন পর, বাংলাদেশের জার্সি গায়ে প্রথম গোলটি করেন; পরবর্তী বছরের ২৩শে মার্চ তারিখে, মিয়ানমারের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
এনামুল হক শরীফ

এনামুল হক শরীফ (জন্ম: ৯ ডিসেম্বর ১৯৮৫; এনামুল হক নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। শরীফ তার খেলোয়াড়ি জীবনের অধিকাংশ সময় শেখ জামাল এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন ডান পার্শ্বীয় মধ্যমাঠের খেলোয়াড় হিসেবে খেলেছেন।
২০০৮–০৯ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, শেখ জামালের হয়ে ১৩ মৌসুম খেলার পর তিনি অবসর গ্রহণ করেছিলেন।
২০০৭ সালে, শরীফ বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১০ ম্যাচে ১টি গোল করেছিলেন। দলগতভাবে, শরীফ সর্বমোট ১টি শিরোপা জয়লাভ করেছিলেন, যা তিনি ঢাকা মোহামেডানের হয়ে জয়লাভ করেছিলেন।
এনামুল হক শরীফ ১৯৮৫ সালের ৯ই ডিসেম্বর তারিখে বাংলাদেশের কুমিল্লায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৭ সালের ৮ই অক্টোবর তারিখে, মাত্র ২১ বছর ১০ মাস বয়সে, বাম পায়ে ফুটবল খেলায় পারদর্শী শরীফ তাজিকিস্তানের বিরুদ্ধে ২০১০ ফিফা বিশ্বকাপ বাছাইপর্বের প্রথম পর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত ম্যাচের ৫৫তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে শরীফ সর্বমোট ২ ম্যাচে অংশগ্রহণ করেছিলেন।
২০১৬ সালের ১০ই অক্টোবর তারিখে শরীফ ৩২ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। ভুটানের থিম্পুর চাংলিমিথাং স্টেডিয়ামে অনুষ্ঠিত ভুটানের বিরুদ্ধে উক্ত ম্যাচে বাংলাদেশ ৩–১ গোলের ব্যবধানে পরাজিত হয়েছিল, ম্যাচটিতে তিনি মাত্র ৩২ মিনিট খেলেছিলেন। আন্তর্জাতিক ফুটবলে, তার ৯ বছরের খেলোয়াড়ি জীবনে তিনি সর্বমোট ১০ ম্যাচে অংশগ্রহণ করেছিলেন।
ওয়াহেদ আহমেদ (ক্রিকেটার)

ওয়াহেদ আহমেদ (; জন্ম ১৫ নভেম্বর ১৯৮৫) সংযুক্ত আরব আমিরাতের একজন ক্রিকেটার। ৪ ডিসেম্বর ২০১৫ সালে ইংল্যান্ড লায়ন্সের বিরুদ্ধে তিনি সংযুক্ত আরব আমিরাতের হয়ে টি-টোয়েন্টি ক্রিকেটে তার অভিষেক হয়। 
মার্চ ২০১৯ সালের যুক্তরাষ্ট্রে বিপক্ষে সিরিজে সংযুক্ত আরব আমিরাতের টি - টোয়েন্টি ইন্টারন্যাশনাল (টি ২0) দলে তার নাম ছিল, কিন্তু তিনি খেলেননি। ২০১৬ সালের জুলাই মাসে সংযুক্ত আরব আমিরাতের টি -২০ স্কোয়াডে তার নাম অন্তর্ভুক্ত হয়। ২০১৯ সংযুক্ত আরব আমিরাত ক্রিকেট দলের নেদারল্যান্ডস সফর দলে তার নাম অন্তর্ভুক্ত হয়।
কেভিন ডিউয়ার্স

কেভিন গ্যারি ডিউয়ার্স (; জন্ম: ৩০ জুন, ১৯৬০) উত্তর রোডেশিয়ার লুসাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘সোয়াম্পি’ ডাকনামে পরিচিত কেভিন ডিউয়ার্স।
এলিস রবিন্স স্কুলে অধ্যয়ন করেছেন দীর্ঘ ছয় ফুট এক ইঞ্চি উচ্চতার অধিকারী কেভিন ডিউয়ার্স। ১৯৮৪-৮৫ মৌসুম থেকে ১৯৯৩-৯৪ মৌসুম পর্যন্ত কেভিন ডিউয়ার্সের প্রথম-শ্রেণীর খেলোয়াড়ী জীবন চলমান ছিল। অভিষেক মৌসুমে নিউজিল্যান্ডীয় যুবদের বিপক্ষে সুন্দর ক্রীড়ানৈপুণ্য প্রদর্শন করেছিলেন। চূড়ান্ত খেলায় ৮/১০২ পান। কিন্তু ক্রমাগত আঘাতপ্রাপ্তি খেলোয়াড়ী জীবনে বাঁধার কারণ হয়ে দাঁড়ায়। পাঁচ বছর পর দল নির্বাচকমণ্ডলীর দৃষ্টি আকর্ষণে সক্ষম হন। ১৯৯০ সালের আইসিসি ট্রফি বিজয়ী জিম্বাবুয়ে দলের সদস্য ছিলেন।
সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছেন কেভিন ডিউয়ার্স। ২৩ ফেব্রুয়ারি, ১৯৯২ তারিখে নিউ প্লাইমাউথে শ্রীলঙ্কার বিপক্ষে ওডিআইয়ে প্রথমবারের মতো খেলতে নামেন। অ্যান্ডি ফ্লাওয়ার ও ওয়েন জেমসের সাথে একযোগে ওডিআই অভিষেক ঘটে তার। ১৪ মার্চ, ১৯৯২ তারিখে হোবার্টে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি।
অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপের পঞ্চম আসরে জিম্বাবুয়ে দলের সদস্যরূপে অংশ নেন। গ্রান্ট ফ্লাওয়ার নিজেকে প্রত্যাহার করে নিলে তার দলে অন্তর্ভূক্তির সুযোগ আসে। প্রতিযোগিতার ছয় খেলার সবকটিতেই তার অংশগ্রহণ ছিল। দক্ষিণ আফ্রিকার বিপক্ষে আট ওভার বোলিং করে ০/১৯ বোলিং পরিসংখ্যান দাঁড় করিয়েছিলেন।
জোসেফ নূর রহমান

জোসেফ নূর রহমান (জন্ম: ২৫ ডিসেম্বর ১৯৮৬; জোসেফ রহমান নামে সুপরিচিত) হলেন একজন সুয়েডীয়-বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়নের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন।
২০০৯–১০ মৌসুমে, সুয়েডীয় ফুটবল ক্লাব গামলিসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, একই মৌসুমে তিনি কুংসাঙ্গেন্সে যোগদান করেছেন। অতঃপর ২০১০–১১ মৌসুমে তিনি উপসালা কুর্ডে যোগদান করেছেন। পরবর্তীকালে প্রোকিয়নে ৩ মৌসুম অতিবাহিত করার পর বাংলাদেশী ক্লাব শেখ জামালের সাথে চুক্তি স্বাক্ষর করার মাধ্যমে তিনি বাংলাদেশের ফুটবল লিগে যোগদান করেছেন, যেখানে তিনি ২ ম্যাচে অংশগ্রহণ করেছেন। পরবর্তীকালে, তিনি ব্রাদার্স ইউনিয়ন এবং বাংলাদেশ পুলিশের হয়ে খেলেছেন। ২০২০–২১ মৌসুমে, তিনি বাংলাদেশ পুলিশ হতে পুনরায় ব্রাদার্স ইউনিয়নে যোগদান করেছেন।
জোসেফ নূর রহমান ১৯৮৬ সালের ২৫শে ডিসেম্বর তারিখে সুইডেনের উপসালায় জন্মগ্রহণ করেছেন এবং সেখানেই তার শৈশব অতিবাহিত করেছেন।
মনজুরুর রহমান

মনজুরুর রহমান মানিক (জন্ম: ৯ মে ১৯৯৬; মনজুরুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১৩–১৪ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি মুক্তিযোদ্ধা সংসদে যোগদান করেছেন। মুক্তিযোদ্ধা সংসদে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৯ ম্যাচে অংশগ্রহণ করেছেন। পরবর্তীকালে, তিনি শেখ জামাল, চট্টগ্রাম আবাহনী এবং সাইফের হয়ে খেলেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব বাংলাদেশ পুলিশে যোগদান করেছেন।
২০১৮ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।
মনজুরুর রহমান মানিক ১৯৯৬ সালের ৯ই মে তারিখে বাংলাদেশে জন্মগ্রহণ করেছেন।
২০১৮ সালের ২৯শে আগস্ট তারিখে, ২২ বছর ৩ মাস ২১ দিন বয়সে, মানিক শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭০তম মিনিটে রক্ষণভাগের খেলোয়াড় টুটুল হোসেন বাদশার বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে মানিক মাত্র ১ ম্যাচে অংশগ্রহণ করেছেন।
মোহাম্মদ ইব্রাহিম (ফুটবলার)

মোহাম্মদ ইব্রাহিম (জন্ম: ১৬ অক্টোবর ১৯৯৭) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০১৬–১৭ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৭–১৮ মৌসুমে তিনি ঢাকা আবাহনীতে যোগদান করেছেন, তবে ঢাকা আবাহনীর হয়ে একটি ম্যাচেও অংশগ্রহণ না করে তিনি একই মৌসুমে সাইফে যোগদান করেছেন। ২০১৮–১৯ মৌসুমে, তিনি সাইফ হতে বসুন্ধরা কিংসে যোগদান করেছেন, যেখানে তিনি ১৪ ম্যাচে ২টি গোল করেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব শেখ রাসেলে যোগদান করেছেন।
২০১৮ সালে, ইব্রাহিম বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩৩ ম্যাচে ৪টি গোল করেছেন। দলগতভাবে, ইব্রাহিম এপর্যন্ত ৩টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।
মোহাম্মদ ইব্রাহিম ১৯৯৭ সালের ১৬ই অক্টোবর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৮ সালের ১লা অক্টোবর তারিখে, মাত্র ২০ বছর ১১ মাস ১৬ দিন বয়সে, বাম পায়ে ফুটবল খেলায় পারদর্শী ইব্রাহিম লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮১তম মিনিটে আক্রমণভাগের খেলোয়াড় মাহবুবুর রহমান সুফিলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে ইব্রাহিম সর্বমোট ২ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৩ মাস ১৯ দিন পর, বাংলাদেশের জার্সি গায়ে প্রথম গোলটি করেন; ২০২০ সালের ১৯শে জানুয়ারি তারিখে, শ্রীলঙ্কার বিরুদ্ধে ম্যাচের সর্বশেষ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
খাজা মুহাম্মাদ আফজাল

খাজা মুহাম্মদ আফজাল অবিভক্ত ভারতের পূর্ববাংলার উর্দু ভাষাভাষী কবি ছিলেন।
১৮৭৫ সালে আফজাল ঢাকা নবাব পরিবারে জন্মগ্রহণ করেন। খাজা ইউসুফজান তার পিতা ছিলেন। তিনি ইংরেজি ও ফারসি ভাষায় আনুষ্ঠানিক শিক্ষা লাভ করেন। তিনি তৎকালীন ঢাকা ভিত্তিক কবি সৈয়দ মাহমুদ আজাদের অধীনে কবিতা চর্চা করেন।
আফজাল উর্দু ও ফারসি ভাষায় কবিতা লিখতেন। তিনি কলম নাম হিসেবে "আফজাল" ব্যবহার করতেন। তিনি একটি দিওয়ান লিখেছেন, যা একটি ইসলামী ঐতিহ্যবাহী কবিতা এবং উর্দুতে বেশ কয়েকটি গজল এর সংকলন। তিনি একটি ইতিহাস বইয়ের তিনটি খণ্ড প্রকাশ করতে আবজাদ লিখন পদ্ধতি ব্যবহার করেছিলেন। খাজা আহসানুল্লাহর মৃত্যুর পর তিনি "আবজাদ" লিখন পদ্ধতিতে "গাম-ই-ম-পিকার" প্রকাশ করেছিলেন। ১৮৯৫ সাল থেকে ১৯৩৩ সাল পর্যন্ত তিনি নিয়মিত ডায়েরি লিখতেন যা এখন ঢাকা বিশ্ববিদ্যালয়ের লাইব্রেরীতে সংরক্ষিত রয়েছে।
আগুন নিয়ে খেলা

আগুন নিয়ে খেলা আমজাদ হোসেন ও নুরুল হক বাচ্চু পরিচালিত ১৯৬৭ সালের একটি বাংলাদেশী চলচ্চিত্র। এতে শ্রেষ্ঠাংশে অভিনয় করেন রাজ্জাক ও সুজাতা।
অভিজ্ঞ গায়িকা সাবিনা ইয়াসমিনের এটি প্রথম চলচ্চিত্র প্লে-ব্যাক। পরিচালক জহির রায়হান এবং সুরকার আলতাফ মাহমুদ তাকে "মধু জোছনার দীপবালি" গানটি গাওয়ার সুযোগ দিয়েছিলেন। বেশ কয়েক দিন পর্যন্ত, তিনি ভয় ছিলেন যে তার গানটি নাও প্রকাশিত হতে পারে। তবে সঙ্গীত পরিচালক তাকে দিয়ে আরেকটি গান "একটি পাখি দুুপুর রোদে সঙ্গীহারা একা" গাওয়ান তৎকালীন প্রতিষ্ঠিত গায়ক মাহমুদুন্নবী এর সাথে।
নগররাষ্ট্র

একটি নগররাষ্ট্র হল একটি স্বাধীন রাষ্ট্র, এছাড়াও এটিকে ছোট স্বাধীন দেশ হিসেবেও বর্ণনা করা যায়। এটি সাধারণত একটি শহর এবং এর উপর নির্ভরশীল অঞ্চল নিয়ে গঠিত। ইতিহাসে রোম, এথেন্স, কার্থেজ এবং রেনেসাঁর সময়ে ইতালিয়ান নগর-রাষ্ট্র গুলো এটির অন্তর্ভুক্ত ছিল। ২০১৯ সাল পর্যন্ত অল্প কিছু নগররাষ্ট্রেরই অস্তিত্ব আছে, যদিও তারা আদৌ নগররাষ্ট্র কিনা তা নিয়ে মতভেদ আছে। বর্তমানে সর্বসম্মতিক্রমে শুধুমাত্র লুক্সেমবার্গ, মোনাকো, সিঙ্গাপুর এবং ভ্যাটিকান সিটির ক্ষেত্রে এই শব্দটি প্রযোজ্য। মাঝে মাঝে নগররাষ্ট্রকে ক্ষুদ্ররাষ্ট্রও বলা হয় যেখানে এর মাঝে খুব ছোট দেশের অন্যান্য বৈশিষ্ট্যগুলোও বিদ্যমান। কিন্তু এটিকে ক্ষুদ্রজাতি বললে সেটি ভুল হবে।
কিছুসংখ্যক ছোট ছোট রাষ্ট্র আছে যাদের বৈশিষ্ট্যগুলো নগররাষ্টের অনুরূপ, যে কারণে তাদেরকে মাঝে মাঝে আধুনিক নগররাষ্ট্র বলা হয়। এদের মাঝে কাতার, ব্রুনাই, কুয়েত, বাহরাইন এবং মাল্টা অন্যতম। এদের প্রতিটির জনসংখ্যার একটি উল্লেখযোগ্য অংশ শহরকেন্দ্রিক, এদের বিভিন্ন স্বতন্ত্র ব্যবস্থা এবং একটি মনোনিত বা কার্যত ("de facto)" রাজধানীও আছে। চিরাচরিত নগররাষ্টের মত বৃহৎ জনসংখ্যার শহরকেন্দ্রিকতা না থাকা সত্ত্বেও, উচ্চ জনসংখ্যার ঘনত্বসম্পন্ন ছোট রাষ্ট্রকেও নগররাষ্ট্র বলা যায়, যেমন, সান মারিনো।
সেনাপতি দিঘি

সেনাপতি দিঘি বাংলাদেশের মাদারীপুর জেলার আমড়াতলা ও খাতিয়াল গ্রামের মধ্যবর্তী স্থানে অবস্থিত মানবসৃষ্ট দিঘি। মাদারীপুর জেলার ঐতিহাসিক নিদর্শনগুলোর মধ্যে সেনাপতি দিঘি অন্যতম। তটভূমিসহ সেনাপতি দিঘির আয়তন ৬০,৭০৩ বর্গমিটার, দৈর্ঘ্য ২৮৮ মিটার ও প্রস্থ ১৫৭ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। ১৬৬৫ সালের ২৪ ডিসেম্বর মুঘল আমলে শায়েস্তা খাঁর বড় ছেলে বুজুর্গ উমেদ খাঁর বিশ্বস্ত সেনাপতি ইসলাম খাঁ এই দিঘি খনন করেন। প্রায় সাড়ে ৩শ’ বছর ধরে নিজ মহিমায় কালের সাক্ষী হয়ে আজও টিকে আছে।
মাদারীপুরের কালকিনি উপজেলার বালিগ্রাম ইউনিয়নের আমড়াতলা ও খাতিয়াল গ্রামের মধ্যবর্তী স্থানে সেনাপতির দিঘির অবস্থান। প্রায় ১৫ একর ভূমির এই দিঘি। মাদারীপুর শহরের ইটেরপুল থেকে দক্ষিণ দিকে গগনপুর বাজার গিয়ে পশ্চিম দিকে রাস্তা দিয়ে সোজা রাস্তার শেষ প্রান্তে এই দিঘিটি অবস্থিত।
ঐতিহাসিকদের মতে, মুঘল সম্রাট আওরঙ্গজেবের (রাজত্বকাল: ১৬৫৮-১৭০৭ খ্রিষ্টাব্দ) আমলে সুবেদার শায়েস্তা খাঁর নেতৃত্বে মগ জলদস্যুদের বিতাড়িত করার জন্য তার বড় ছেলে বুজুর্গ উমেদ খাঁ ২৮৮টি নদীতে অভিযান পরিচালনা করেন। বর্তমান বাংলাদেশের চট্টগ্রাম থেকে মগ জলদস্যুদের বিতাড়িত করে তার সেনাবাহিনীর একটি অংশ চন্দ্রদ্বীপ-বাকলা (বর্তমান বরিশাল) অঞ্চলে অভিযান চালায়। সেখান থেকে মগ সৈন্যদের বিতাড়িত করে ঢাকার উদ্দেশে রওনা দেয়। ঢাকা যাওয়ার পথে বর্তমান মাদারীপুর জেলার কালকিনি উপজেলার বালিগ্রাম ইউনিয়নের মধ্যবর্তী স্থান আমড়াতলা ও খাতিয়াল এলাকায় কিছুদিন অবস্থান করে। ওই সময় পানি ও জলের অভাব মেটানোর জন্য বুজুর্গ উমেদ খাঁর বিশ্বস্ত সেনাপতি ইসলাম খাঁর সেনাবাহিনী এ দিঘিটি খনন করে বলে এর নাম হয় ‘সেনাপতির দিঘি’। আবার কারও কারও মতে, এ অঞ্চলের পানিতে লবণাক্ততা বেশি থাকায় মিষ্টি পানির প্রয়োজনে তার সেনাবাহিনী এ দিঘিটি খনন করে।
এই দিঘি নিয়ে প্রচলিত আছে বিভিন্ন লোককথা। কথিত রয়েছে, দিঘি খননের পর পানি না ওঠায় সেখানে ঘৌড়দৌড় হয়। ঘৌড়দৌড়ের একপর্যায়ে দিঘির দক্ষিণ দিক থেকে পানি উঠতে শুরু করে এবং মুহূর্তের মধ্যে দিঘিটি পানিতে পরিপূর্ণ হয়ে যায়। আরও কথিত রয়েছে, ওই সময় দিঘির কাছে অনুষ্ঠানাদির জন্য থালা-বাসন চাইলে রাতে তা দিঘির পাড়ে উঠে থাকত। অনুষ্ঠান শেষে সেখানে রেখে গেলে পরদিন সকালে সেখানে আর তা দেখা যেত না। আমড়াতলা গ্রামের কাজী আবদেলের মেয়ের বিয়ের সময় দিঘির কাছে থালা-বাসন চাওয়া হয়। যথারীতি থালা-বাসন দিঘির পাড়ে পাওয়া যায়। বিয়ের অনুষ্ঠান শেষে আবদেল কাজীর স্ত্রী বরু বিবি একটি কাঁসার বাটি ছাইয়ের মধ্যে লুকিয়ে রেখেছিল। পরের দিন ওই গৃহিণী পাগল হয়ে যায় এবং দীর্ঘকাল অসুস্থ থাকার পর তিনি মারা যান। পরবর্তী আর কোন অনুষ্ঠানে থালা-বাসন চাইলে দিঘিতে আর থালা-বাসন ভেসে উঠত না। দিঘির পশ্চিম পাশে যেখানে খাতিয়াল সরকারী প্রাথমিক বিদ্যালয় তার সামনে প্রকা- এক বটগাছ ছিল। সেই বটগাছে প্রচুর হনুমান বসবাস করত। বটগাছ ও হনুমানকে দেবতা ভেবে হিন্দুরা দিঘিতে গোসল করে এই বটগাছের নিচে এসে পুজো দিত। এখনও হিন্দু-মুসলমান অনেকেই মনে করেন দিঘিটির প্রাণ আছে। রোগ মুক্তির জন্য হিন্দু-মুসলমান মহিলারা দিঘিতে গোসলের মানত করে।
আবেদ টনি আরেফিন

আবেদ টনি আরেফিন (২৩ এপ্রিল, ১৯৬২–১ মে , ২০০০) একজন প্রভাবশালী গ্রাফিক ডিজাইনার ছিলেন। যিনি ৯০-এর দশকে অনেক সূক্ষ্ম-শিল্প ক্যাটালগ ডিজাইন করেতেন। তিনি সমসাময়িক আর্ট ম্যাগাজিন "ফ্রিজের" প্রধান শিল্প পরিচালক ছিলেন।
আরেফিন ১৯৬২ সালে করাচি, পাকিস্তানে জন্মগ্রহণ করেন। দেশ স্বাধীনের পর ঢাকা, বাংলাদেশে আসেন। পরবর্তীতে তার বাবা-মায়ের সঙ্গে তিনি লন্ডন এ যান।
বোম ম্যাগাজিনের জন্য কাজ করার জন্য আরেফিন নিউ ইয়র্কে চলে যান।
পাকিস্তান জিন্দাবাদ (গান)

পাকিস্তান জিন্দাবাদ ছিল পাকিস্তানের একটি বিকল্প জাতীয় সংগীত। ১৯৭১ সাল পর্যন্ত বর্তমান বাংলাদেশ পূর্ব পাকিস্তান হিসেবে পাকিস্তানের অংশ থাকা অবস্থায় পূর্ব পাকিস্তানে এই গানটি গাওয়া হত। বাংলা ভাষায় রচিত এই গানটি গোলাম মোস্তফা কর্তৃক ১৯৫৬ সালে লিখিত তারানা-ই-পাকিস্তান নামক একটি কবিতা থেকে গৃহীত হয়েছিল। গানটির সুর করেন নাজির আহমেদ। পূর্ব পাকিস্তানের শিক্ষাপ্রতিষ্ঠানগুলোতে প্রাত্যহিক সমাবেশে জাতীয় সংগীত পাক সার জামিন সাদ বাদের পাশাপাশি এই গানটিও গাওয়া হত।
<poem>
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
পূর্ব বাংলার শ্যামলিমায়, পঞ্চনদীর তীরে অরুণিমায়
ধূসর সিন্ধুর মরু সাহারায়, ঝাণ্ডা জাগে যে আজাদ
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
সীমান্তের হিম গিরির চূড়ায়, বিজয় নিশান তার আকাশে উড়ায়
ঝিলাম বিপাশা প্রতিচ্ছায়ায়, পেল আজাদীর স্বাদ
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
সাম্য মৈত্রীর বন্ধন হার, তৌহীদী দীক্ষা কণ্ঠে যাহার
তিস্তা বিতস্তা আজো মােছে তার, গ্লানি দুঃখ বিষাদ
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
খাইবার দ্বারে তার পতাকাবাহী, মেঘনার কূলে যত বীর সিপাহী
প্রাচ্য প্রতীচ্যের মিলন গাহি, দুনিয়া করে যে আবাদ
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
</poem>
নিউক্লিয়াস ও স্বাধীন বাংলা বিপ্লবী পরিষদ

নিউক্লিয়াস ও স্বাধীন বাংলা বিপ্লবী পরিষদ বাংলাদেশের স্বাধীনতা যুদ্ধের সাথে জড়িত একটি ক্ষুদ্র সত্ত্বা যারা দীর্ঘসময় গোপনে কার্যক্রম চালিয়ে গিয়েছিলো বলে জনশ্রুতি রয়েছে।
পূর্ব পাকিস্তান ছাত্রলীগের মধ্যে সুস্পষ্ট দু’টি ধারা বিদ্যমান ছিল। একটি ছিল মার্কিন সাম্রাজ্যবাদের বিরুদ্ধে নিজস্ব রাজনীতির ধারা এবং অপর অংশের ঝোঁক ছিল মার্কিন সাম্রাজ্যবাদের প্রতি। সাম্রাজ্যবাদ বিরোধী নিজস্ব রাজনীতির ধারার তিনজন ছাত্রনেতা ১৯৬২ সালে ছাত্রলীগের অভ্যন্তরে গোপন সংগঠন ‘স্বাধীন বাংলা বিপ্লবী পরিষদ’ গঠন করেন। তিন সদস্যের এই ক্ষুদ্র সত্তা পরবর্তীতে স্বাধীন বাংলাদেশের ‘নিউক্লিয়াস’ হিসেবে পরিচিতি লাভ করে। নিউক্লিয়াসের তিনজন সদস্য ছিলেন সিরাজুল আলম খান, আব্দুর রাজ্জাক ও কাজী আরেফ আহমেদ।
নিউক্লিয়াসের কাজ ছিল, বাংলাদেশের স্বাধীনতা সংগ্রামের লক্ষ্যে যাবতীয় নীতি-কৌশল প্রণয়ন করা এবং স্বাধিকার আন্দোলনকে সশস্ত্র স্বাধীনতা যুদ্ধের দিকে নিয়ে যাওয়া। স্বাধীন বাংলা বিপ্লবী পরিষদের সর্বময় কর্তৃত্ব ও ক্ষমতা ছিল এই তিন ছাত্রনেতার কাছে। দেশের ছাত্র আন্দোলনের প্রতিটি কর্মসূচি বিশেষত শেখ মুজিবুর রহমান কর্তৃক ঘোষিত ছয় দফা, ছাত্রসংগ্রাম পরিষদের এগারো দফার আন্দোলনসহ প্রতিটি আন্দোলনকে গণরূপদানের মাধ্যমে স্বাধীনতার পক্ষে জনমত গড়ে তোলা। একইসাথে জাতিকে স্বাধীনতার জন্য প্রস্তুত করা ছিল নিউক্লিয়াসের অন্যতম কাজ। মুক্তিযুদ্ধের প্রাক্কালে স্বাধীন বাংলাদেশের পতাকা তৈরি, ২ মার্চ ঢাকা বিশ্ববিদ্যালয়ে পতাকা উত্তোলন, ৩ মার্চ স্বাধীনতার ইশতেহার পাঠ, জাতীয় সঙ্গীত নির্বাচন, জয়বাংলা বাহিনী গঠন এবং তার কুচকাওয়াজ ও শেখ মুজিবুর রহমানকে সামরিক অভিবাদন জানানো, সবই ছিল স্বাধীন বাংলা বিপ্লবী পরিষদের সুনির্দিষ্ট পরিকল্পনার অংশ। বিপ্লবী পরিষদের সকল কর্মকাণ্ডের প্রতি শেখ মুজিবুর রহমানের প্রত্যক্ষ বা পরোক্ষ সমর্থন ছিল।
নিউক্লিয়াসের সিদ্ধান্তে ১৯৬৪ সালে কাজী আরেফ আহমেদের পৈত্রিক নিবাস পুরনো ঢাকার ১৪/৩ অভয় দাস লেনের বাড়িতে একটি সাইক্লোস্টাইল মেশিন স্থাপন করা হয়। এ মেশিনে মুদ্রিত ‘জয়বাংলা’ ও ‘বিপ্লবী বাংলা’[৪] নামে স্বাধীনতার ইশতেহার[৪] প্রচার করা হতো। নির্দেশ ছিল যে এ ইশতেহার পড়ার পর পুড়িয়ে বা ছিঁড়ে ফেলতে হবে। নিউক্লিয়াস সদস্যদের মধ্যে আব্দুর রাজ্জাকের অন্যতম দায়িত্ব ছিলো শেখ মুজিবুর রহমান ও আওয়ামী লীগের সঙ্গে সার্বক্ষণিক যোগাযোগ রক্ষা করে নিউক্লিয়াসের কার্যক্রম সম্পর্কে অবহিত রাখা। কাজী আরেফের দায়িত্ব ছিলো স্বাধীন বাংলা বিপ্লবী পরিষদের সংগঠন গড়ে তোলা। শরীফ শিক্ষা কমিশনের বিরুদ্ধে বাষট্টি সালে গড়ে ওঠা ছাত্র আন্দোলন, শেখ মুজিবুর রহমান কর্তৃক ঘোষিত বাঙালির মুক্তির সনদ ছেষট্টির ছয় দফার আন্দোলন, ঊনসত্তরের গণঅভ্যুত্থান, সত্তরের সাধারণ নির্বাচন , শেখ মুজিবুর রহমানের ঐতিহাসিক ৭ মার্চের ভাষণ, শেখ মুজিবুর রহমানকে আনুষ্ঠানিকভাবে বঙ্গবন্ধু উপাধি প্রদান, নিউক্লিয়াস'র সিদ্ধান্ত অনুযায়ী স্বাধীন বাংলাদেশের পতাকা তৈরি, আনুষ্ঠানিকভাবে পতাকা উত্তোলন, স্বাধীনতার ইশতেহার পাঠ সর্বোপরি বাঙালির স্বাধীনতা যুদ্ধসহ এ সকল কর্মকাণ্ডই ছিলো 'নিউক্লিয়াস'[৫] বা 'স্বাধীন বাংলা বিপ্লবী পরিষদের সুনির্দিষ্ট পরিকল্পনার অংশ। আর এ সকল কর্মসূচির পরিকল্পনা প্রণীত হতো নিউক্লিয়াসের মাধ্যমে।
ছাত্রলীগের অভ্যন্তরের প্রগতিশীল অংশের মধ্যে থেকে প্রতিশ্রুতিশীল কর্মী সংগ্রহ করে সারাদেশে একটি সাংগঠনিক কাঠামো গড়ে তোলা হয়। ১৯৬২ সাল থেকে ১৯৭০ সাল পর্যন্ত নিউক্লিয়াসের সাংগঠনিক তত্ত্বাবধানে তৎকালীন পূর্ব পাকিস্তানে প্রায় সাত হাজার (৭০০০) সদস্য সংগৃহীত হয়।
বেলা বিস্কুট

বেলা বিস্কুট চট্টগ্রাম অঞ্চলের ঐতিহ্যবাহী এবং উপমহাদেশের প্রথম বিস্কুট, যা সারা বাংলাদেশ জুড়ে জনপ্রিয়। এটি গোলাকার, আকারে বড় এবং সাধারণ বিস্কুটের তুলনায় তুলনামূলক শক্ত হবার কারণে শুরু থেকে চায়ে ডুবিয়ে এই বিস্কুট খাবার প্রচলন ঘটে। ১৫০ বছর ধরে জনপ্রিয় বেলা বিস্কুট চট্টগ্রামের মানুষসহ অনেকের বিকেলের চায়ের সঙ্গী। বেলা বিস্কুটের বিশেষত্ব হল এটি মাটির তৈরি তন্দুর বা চুলায় বানানো হয়। এটি যুক্তরাষ্ট্র, কানাডা ও অস্ট্রেলিয়ায় রপ্তানি করা হয়।
বেলা বিস্কুট উপমহাদেশের প্রাচীন বিস্কুট। কারো মতে অব্দুল গণি সওদাগর পর্তুগিজদের কাছ থেকে অনুপ্রাণিত হয়ে চট্টগ্রামে সর্বপ্রথম এই বিস্কুটের প্রচলন ঘটায়। চট্টগ্রামের লেখক আবুল ফজল
তার ১৯৬৬ সালে রচিত "রেখাচিত্র" গ্রন্থে চন্দনপুরার বেলায়েত আলী নামক এক বিস্কুট বিক্রেতার নামানুসারে বেলা বিস্কুটের নামকরণ হয়েছে বলে উল্লেখ করেন।
বেলা বিস্কুট আটা, চিনি, বেকিং সোডা এবং অন্যান্য গোপন উপাদান থেকে তৈরি করা হয়। কিছু অন্যান্য উপাদান হিসেবে যেমন দুধ, লবণ, ডিম, খামির, দারুচিনির গুঁড়া, পেঁয়াজ গুঁড়া ইত্যাদি যোগ করা যেতে পারে।
আহম্মদাবাদ ইউনিয়ন

আহম্মদাবাদ ইউনিয়ন বাংলাদেশ-এর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।
এই ইউনিয়নটি নিন্মলিখিত গ্রাম নিয়ে গঠিত:
১১,৮৫০ একর (৪৬ বর্গ কিলোমিটার)।
বাংলাদেশের ১৯৯১ সালের (লোক গণনা) আহমাদাবাদ ইউনিয়নর জনসংখ্যা হল ২৪,৯২০ জন।
গাজীপুর ইউনিয়ন, চুনারুঘাট

গাজীপুর ইউনিয়ন বাংলাদেশের সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।
আয়তন: ১১,৫০০ একর (২২বর্গ কিলোমিটার)
এই ইউনিয়নটি নিন্মলিখিত গ্রাম নিয়ে গঠিত:
দেওরগাছ ইউনিয়ন

দেওরগাছ ইউনিয়ন বাংলাদেশের সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।
আয়তন: ১১,৪৯২ একর (৪৬.৫বর্গ কিলোমিটার)।
এই ইউনিয়নটি নিন্মলিখিত গ্রাম নিয়ে গঠিত:
দেওড়গাছ ইউনিয়নের সাক্ষরতার হার ৩১.৪%।
মিরাশী ইউনিয়ন

মিরাশী ইউনিয়ন বাংলাদেশের সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।
আয়তন: ৮০৯৮ একর (২৭.২৫বর্গ কিলোমিটার)।
এই ইউনিয়নটি নিন্মলিখিত গ্রাম নিয়ে গঠিত:
সাটিয়াজুরী ইউনিয়ন

সাটিয়াজুরী ইউনিয়ন বাংলাদেশের সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।
আয়তন: ৮৬৩৯ একর (৩৪.৩৪বর্গ কিলোমিটার)।
এই ইউনিয়নটি নিন্মলিখিত গ্রাম নিয়ে গঠিত:
উবাহাটা ইউনিয়ন

উবাহাটা ইউনিয়ন বাংলাদেশের সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।
আয়তন: ৮৩৫৪ একর (২১.০৬বর্গ কিলোমিটার)।
এই ইউনিয়নটি নিন্মলিখিত গ্রাম নিয়ে গঠিত:
মেহেদী হাসান তপু

মেহেদী হাসান তপু (জন্ম: ২৫ সেপ্টেম্বর ১৯৮৪; মেহেদী হাসান নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ব্রাদার্স ইউনিয়ন এবং বিজেএমসির হয়ে আক্রমণভাগের খেলোয়াড় হিসেবে খেলেছেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেছেন।
২০০৩ সালে, বাংলাদেশী ক্লাব চট্টগ্রাম মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৪–০৫ মৌসুমে তিনি ব্রাদার্স ইউনিয়নে যোগদান করেছেন। ব্রাদার্স ইউনিয়নে ৫ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন। ২০১২–১৩ মৌসুমে, তিনি ঢাকা মোহামেডান হতে বিজেএমসিতে যোগদান করেছেন; যেখানে বেশ কয়েক মৌসুম খেলার পর তিনি অবসর গ্রহণ করেছিলেন।
২০০৬ সালে, তপু বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৪ ম্যাচে ১টি গোল করেছেন। দলগতভাবে, তপু সর্বমোট ২টি শিরোপা জয়লাভ করেছেন, যার উভয়েই তিনি ব্রাদার্স ইউনিয়নের হয়ে জয়লাভ করেছেন।
মেহেদী হাসান তপু ১৯৮৪ সালের ২৫শে সেপ্টেম্বর তারিখে বাংলাদেশে জন্মগ্রহণ করেছেন।
২০০৬ সালের ৩রা এপ্রিল তারিখে, মাত্র ২১ বছর ৬ মাস ১০ দিন বয়সে, তপু গুয়ামের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৬তম মিনিটে আক্রমণভাগের খেলোয়াড় আলফাজ আহমেদের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে তপু সর্বমোট ৩ ম্যাচে ১টি গোল করেছেন। জাতীয় দলের হয়ে অভিষেকের মাত্র ২ দিন পর, বাংলাদেশের জার্সি গায়ে প্রথম গোলটি করেন; ৫ই এপ্রিল তারিখে, ফিলিস্তিনের বিরুদ্ধে ম্যাচের সমতাসূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
উত্তম কুমার বণিক

উত্তম কুমার বণিক (জন্ম: ১২ এপ্রিল ১৯৯১; উত্তম কুমার নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব উত্তর বারিধারা এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
২০১০–১১ মৌসুমে, বাংলাদেশী ক্লাব শেখ রাসেলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১২ মৌসুম অতিবাহিত করেছেন। ২০২১–২২ মৌসুমে, তিনি শেখ রাসেল হতে বাংলাদেশী ক্লাব উত্তর বারিধারায় যোগদান করেছেন।
২০১১ সালে, উত্তম বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত মাত্র ১টি ম্যাচে অংশগ্রহণ করেছেন।
উত্তম কুমার বণিক ১৯৯১ সালের ১২ই এপ্রিল তারিখে বাংলাদেশে জন্মগ্রহণ করেছেন।
২০১১ সালের ২৩শে মার্চ তারিখে, মাত্র ১৯ বছর ১১ মাস ১২ দিন বয়সে, উত্তম মিয়ানমারের বিরুদ্ধে ২০১২ এএফসি চ্যালেঞ্জ কাপ বাছাইপর্বে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৬তম মিনিটে মধ্যমাঠের খেলোয়াড় মোহাম্মদ জাহিদ হোসেনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে উত্তম মাত্র ১টি ম্যাচে অংশগ্রহণ করেছেন।
মোহাম্মদ মনোয়ার হোসেন

মোহাম্মদ মনোয়ার হোসেন (জন্ম: ৩০ আগস্ট ১৯৭৯; মনোয়ার হোসেন নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। মনোয়ার তার ১২ বছরের খেলোয়াড়ি জীবনের অধিকাংশ সময় ঢাকা মোহামেডানের হয়ে একজন মধ্যমাঠের খেলোয়াড় হিসেবে খেলেছিলেন।
১৯৯৭–৯৮ মৌসুমে, বাংলাদেশী ক্লাব ঝিনাইদহ মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। অতঃপর ১৯৯৮–৯৯ মৌসুমে তিনি ভারতীয় ক্লাব মহিন্দ্র ইউনাইটেডে যোগদান করেছিলেন। মহিন্দ্র ইউনাইটেডে মাত্র ১ মৌসুম অতিবাহিত করার পর তিনি পুনরায় বাংলাদেশী ক্লাব ঢাকা মোহামেডানের সাথে চুক্তি স্বাক্ষর করেছিলেন। পরবর্তীকালে, তিনি ব্রাদার্স ইউনিয়নের হয়ে খেলেছিলেন। সর্বশেষ ২০০৮–০৯ মৌসুমে, তিনি ব্রাদার্স ইউনিয়ন হতে শেখ রাসেলে যোগদান করেছিলেন; শেখ রাসেলের হয়ে মাত্র ১ মৌসুম খেলার পর তিনি অবসর গ্রহণ করেছিলেন।
১৯৯৯ সালে, মনোয়ার বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ২০ ম্যাচে ১টি গোল করেছিলেন। দলগতভাবে, মনোয়ার সর্বমোট ৪টি শিরোপা জয়লাভ করেছিলেন, যার মধ্যে ৩টি ঢাকা মোহামেডানের হয়ে এবং ১টি ব্রাদার্স ইউনিয়নের হয়ে জয়লাভ করেছিলেন।
মোহাম্মদ মনোয়ার হোসেন ১৯৭৯ সালের ৩০শে আগস্ট তারিখে বাংলাদেশের নওগাঁয় জন্মগ্রহণ করেছিলেন এবং সেখানেই তার শৈশব অতিবাহিত করেছিলেন।
১৯৯৯ সালের ২২শে এপ্রিল তারিখে, মাত্র ১৯ বছর ৭ মাস ২৪ দিন বয়সে, মনোয়ার ভারতের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে মনোয়ার সর্বমোট ৫ ম্যাচে অংশগ্রহণ করেছিলেন। জাতীয় দলের হয়ে অভিষেকের ৩ বছর ১১ মাস ৯ দিন পর, বাংলাদেশের জার্সি গায়ে প্রথম গোলটি করেছিলেন; ২০০৩ সালের ৩০শে মার্চ তারিখে, হংকংয়ের বিরুদ্ধে ম্যাচের সর্বশেষ গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
২০০৬ সালের ১০শে এপ্রিল তারিখে মনোয়ার ২৬ বছর বয়সে বাংলাদেশের তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত তাজিকিস্তানের বিরুদ্ধে উক্ত ম্যাচে বাংলাদেশ ৬–১ গোলের ব্যবধানে পরাজিত হয়েছিল, ম্যাচটিতে তিনি ৪৫ মিনিট খেলেছিলেন। আন্তর্জাতিক ফুটবলে, তার ৭ বছরের খেলোয়াড়ি জীবনে তিনি সর্বমোট ২০ ম্যাচে ১টি গোল করেছিলেন।
আলমগীর কবির রানা

শেখ আলমগীর কবির রানা (জন্ম: ৭ জুন ১৯৯০; আলমগীর কবির নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেলে থাকেন।
২০০৯–১০ মৌসুমে, বাংলাদেশী ক্লাব ঢাকা মোহামেডানের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০১০–১১ মৌসুমে তিনি মুক্তিযোদ্ধা সংসদে যোগদান করেছেন। মুক্তিযোদ্ধা সংসদে ২ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি শেখ রাসেল এবং বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বাংলাদেশী ক্লাব ঢাকা মোহামেডানে যোগদান করেছেন।
২০১৯ সালে, রানা বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
দলগতভাবে, রানা এপর্যন্ত ১টি শিরোপা জয়লাভ করেছেন, যা তিনি বসুন্ধরা কিংসের হয়ে জয়লাভ করেছেন।
শেখ আলমগীর কবির রানা ১৯৯০ সালের ৭ই জুন তারিখে বাংলাদেশের সাতক্ষীরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১১ সালের ৪ঠা ডিসেম্বর তারিখে, ২১ বছর ৫ মাস ২৮ দিন বয়সে, ডান পায়ে ফুটবল খেলায় পারদর্শী রানা নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ৮৬তম মিনিটে মধ্যমাঠের খেলোয়াড় ইমন মাহমুদ বাবুর বদলি খেলোয়াড় হিসেবে তিনি মাঠ ত্যাগ করেন। ম্যাচটি বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রানা মাত্র ১ ম্যাচে অংশগ্রহণ করেছেন।
গুলজার উদ্দিন আহমেদ

শহীদ কর্নেল গুলজার উদ্দিন আহমেদ র‌্যাপিড অ্যাকশন ব্যাটেলিয়ান গোয়েন্দা বিভাগের ( ইন্টেলিজেন্স উইং) প্রতিষ্ঠাতা পরিচালক ছিলেন। তিনি বাংলাদেশ সেনাবাহিনীর কর্মকর্তা ছিলেন। সবশেষে তিনি বিডিআরের সেক্টর কমান্ডার (সিলেট) পদে দায়িত্ব পালন করেছিলেন।
১৯৬৪ সালের ২১ মার্চ ব্রাহ্মণবাড়িয়া জেলায় জন্মগ্রহণ করেন। ১৯৮৩ সালের ২৩ ডিসেম্বর পদাতিক রেজিমেন্টে কমিশন লাভ করেন।চাকরি জীবনে তিনি ২, ৮, ৩৪, ৪৪ ইস্ট বেঙ্গল (৯ বীর), ৬৬ পদাতিক ডিভিশন, বিএমএ, এনসিওস একাডেমি ও সেনা সদর এমও পরিদপ্তরে বিভিন্ন নিযুক্তিতে দায়িত্ব পালন করেন। কম্বোডিয়ায় জাতিসংঘ অন্তর্বর্তীকালীন সহায়তা মিশনে সামরিক পর্যবেক্ষক এবং সিয়েরা লিওনে জাতিসংঘ সহায়তা মিশনে দায়িত্ব পালন করেন।
২৬ মার্চ ২০০৪ সালে র‌্যাপিড অ্যাকশন ব্যাটেলিয়ান (র‌্যাব) প্রতিষ্ঠিত হলে কর্নেল গুলজার আহমেদকে বাংলাদেশ সেনাবাহিনী থেকে র‌্যাব-৩ বিভাগের কমান্ডিং অফিসার পদে নিযুক্ত করা হয়। ২০০৫ সালে র‌্যাপিড অ্যাকশন ব্যাটেলিয়ানের গোয়েন্দা বিভাগ গঠন করা হয় এবং প্রথম গোয়েন্দা বিভাগের প্রধান হিসেবে দায়িত্ব পালন করেন কর্নেল গুলজার আহমেদ। ২০০৬ সালে তাকে কর্নেল পদে উন্নীত করা হয় এবং বাংলাদেশ রাইফেলসে(বিডিআর) স্থানান্তর করা হয় যা বর্তমানে বর্ডার গার্ড বাংলাদেশ নামে পরিচিত। পরে তাকে অতিরিক্ত মহাপরিচালক হিসাবে র‌্যাপিড অ্যাকশন ব্যাটেলিয়ানে স্থানান্তর করা হয়। ২০০৯ সালের জানুয়ারিতে তাকে বাংলাদেশ রাইফেলসের (বর্তমানে বর্ডার গার্ড বাংলাদেশ) সিলেট সেক্টর কমান্ডার হিসাবে নিযুক্ত করা হয়। 
২০০৫ সালের ফেব্রুয়ারিতে এসে জেএমবি উত্তরাঞ্চলের বিভিন্ন স্থানে ব্র্যাক ও গ্রামীণ ব্যাংকে ডাকাতি শুরু করে। এ নিয়ে দেশে-বিদেশের চাপের মুখে তৎকালীন সরকার ২০০৫ সালের ২৩ ফেব্রুয়ারি জেএমবি ও জেএমজেবিকে নিষিদ্ধ ঘোষণা করে। জেএমবি সাড়ে চার বছরে (সেপ্টেম্বর ২০০১ থেকে ডিসেম্বর ২০০৫) দেশে ২৬টি হামলা চালায়। এসব ঘটনায় ৭৩ জন নিহত এবং প্রায় ৮০০ জন আহত হন। একই সময়কালে হরকাতুল জিহাদও (হুজি-বি) বেশ কয়েকটি নাশকতামূলক হামলা চালায়। সব মিলিয়ে তখন দেশে এক ভয়ংকর পরিস্থিতির সৃষ্টি হয়েছিল। ২০০৬ সালের ২ মার্চ সিলেটে সপরিবার গ্রেপ্তার হন শায়খ রহমান। এর আগে-পরে বাংলা ভাইসহ জেএমবির তখনকার শীর্ষ পর্যায়ের প্রায় সব নেতা ধরা পড়েন। শহীদ কর্নেল গুলজার উদ্দিন আহমেদ এই অপারেশনের নেতৃত্বে ছিলেন। ২০০৮ এর নভেম্বরের দিকে তার নেতৃত্বে প্রচুর পরিমাণ জেএমবির গ্রেনেড,বিস্ফোরক ও নাইট্রিক এসিড ও অন্যান্য অস্ত্রশস্ত্র সহ জঙ্গিরা ধরা পড়ে। তার পরিচালিত “অপারেশন সূর্য দীঘল বাড়ি” আজও সারা বিশ্বের ফোর্সগুলোর কাছে এক অনুকরনীয় অপারেশন। জঙ্গিবাদের বিরুদ্ধে তার বীরত্বপূর্ন ভুমিকার জন্য জনগনের মাঝে তিনি জাতীয় বীর হিসেবে পরিচিতি পান।
তিনি ২৫ ফেব্রুয়ারি ২০০৯ সালে বাংলাদেশ রাইফেলসের সকল সেক্টর কমান্ডারদের বার্ষিক সমাবেশে যোগদানকালে বাংলাদেশ রাইফেলস বিদ্রোহে নিহত হন। বিদ্রোহের অনেক দিন পর তার লাশ পাওয়া যায়।
তার স্ত্রী ফাতেমা সুলতানা এবং দুই কন্যা জাহীন তাসনিয়া ও লামিয়া সাইয়ারা।
ফারইষ্ট ইসলামী লাইফ ইন্স্যুরেন্স কোম্পানী লিমিটেড

ফারইস্ট ইসলামী লাইফ ইন্স্যুরেন্স কোম্পানী লিমিটেড সাধারণ জীবন বীমা কোম্পানী হিসাবে ২০০০ সালে বাংলাদেশে প্রতিষ্টিত হয়। বর্তমানে সারা বাংলাদেশে কোম্পানীটির ২৩ টি বিভাগীয় অফিস, ১০৩ টি সার্ভিস সেন্টার অফিস, ২৫২ টি জোনাল অফিস এবং ৬৩৫ টি প্রিমিয়াম সংগ্রহের অফিস রয়েছে।
কোম্পানীটির ২০১৭ সালে সংগ্রহীত নবায়ন প্রিমিয়াম ৬,৩২৫ মিলিয়ন টাকা এবং বণ্টনযোগ্য মুনাফা ২,০১৬.৫৭ মিলিয়ন টাকা।
ফারইস্ট ইসলামী লাইফ ইন্স্যুরেন্সের পরিচালনা পর্ষদ অপসারণ করে নতুন ১০ জন স্বতন্ত্র পরিচালক নিয়োগ করেছে বাংলাদেশ সিকিউরিটিজ এন্ড এক্সচেঞ্জ কমিশন (বিএসইসি) । বিনিয়োগকারী, পলিসিহোল্ডার এবং সামগ্রিক পুঁজিবাজারের সুরক্ষার জন্য গত ১ সেপ্টেম্বর ২০২১ এই সিদ্ধান্ত নিয়েছে বিএসইসি।
নিয়ন্ত্রক সংস্থাটির সিদ্ধান্ত অনুসারে, পুনর্গঠিত পরিচালান পর্ষদ ড. মুহাম্মদ রহমতউল্লাহকে বোর্ডের চেয়ারম্যান নির্বাচিত করে। 
১৫ সেপ্টেম্বর ২০২১ ফারইস্ট ইসলামী লাইফের মুখ্য নির্বাহী কর্মকর্তা মোহাম্মদ হেমায়েত উল্লাহকে অপসারণ করে বীমা খাতের নিয়ন্ত্রক সংস্থা আইডিআরএ। এ ছাড়াও হেমায়েত উল্লাহর বিরুদ্ধে জ্ঞাত আয় বহির্ভূত সম্পদ অর্জন করে তা নিজ ভোগদখলে রাখা এবং মিথ্যা তথ্য সম্বলিত সম্পদ বিবরণী দাখিলের অভিযোগে দুর্নীতি দমন কমিশন মামলা দায়ের করেছে। একইসঙ্গে তার বিদেশ গমনে নিষেধাজ্ঞা জারি করেছে বলে কর্তৃপক্ষের নিকট তথ্য রয়েছে। 
২৩ জানুয়ারি ২০২২ চিঠি ইস্যু করে ২৩ কর্মকর্তার পদাবনতি হয়েছে। মাজেদুল ইসলামকে এএমডি থেকে পদাবনতি করে এসইভিপি করা হয়েছে। কামাল আহমেদ হাওলাদারকে এসইভিপি থেকে জেইভিপি, শেখ মোহাম্মদ আব্দুর রাজ্জাককে এসইভিপি থেকে এসভিপি, মো. ফিরোজ শাহ আলমকে ইভিপি থেকে এসইভিপি, মো. নজরুল ইসলামকে ইভিপি থেকে এসভিপি, মাহমুদুল হাসানকে ইভিপি থেকে এফএভিপি, মো. আমিরুজ্জামানকে জেইভিপি থেকে এসভিপি, মো. শাহ আলমকে এসভিপি থেকে জেএসভিপি, মো. শহিদুল আলমকে এসভিপি থেকে ভিপি করা হয়েছে।যুগান্তর পত্রিকা
ফয়সাল মাহমুদ

মোহাম্মদ ফয়সাল মাহমুদ (জন্ম: ১৬ জানুয়ারি ১৯৮৩; ফয়সাল মাহমুদ নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়ন খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলে থাকেন।
২০০৭–০৮ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। ২০১৬–১৭ মৌসুমে তিনি ঢাকা আবাহনীতে যোগদান করেছেন। ঢাকা আবাহনীতে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৬ ম্যাচে ১টি গোল করেছেন। পরবর্তীকালে, তিনি শেখ জামাল এবং ব্রাদার্স ইউনিয়নের হয়ে খেলেছেন।
২০০৩ সালে, ফয়সাল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৯ ম্যাচে অংশগ্রহণ করেছেন। ফয়সাল এপর্যন্ত ২টি শিরোপা জয়লাভ করেছেন, যার সবগুলো তিনি ঢাকা আবাহনীর হয়ে জয়লাভ করেছেন।
মোহাম্মদ ফয়সাল মাহমুদ ১৯৮৩ সালের ১৬ই জানুয়ারি তারিখে বাংলাদেশে জন্মগ্রহণ করেছেন।
২০০৩ সালের ৩০শে মার্চ তারিখে, মাত্র ২০ বছর ২ মাস ১৫ দিন বয়সে, ফয়সাল হংকংয়ের বিরুদ্ধে ২০০৪ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৬৭তম মিনিটে রক্ষণভাগের খেলোয়াড় মুস্তফা আনোয়ার পারভেজের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–২ গোলে ড্র হয়েছিল। বাংলাদেশের হয়ে অভিষেকের বছরে ফয়সাল মাত্র ১ ম্যাচে অংশগ্রহণ করেছেন।
ভুঁই আমলা

ভুঁই আমলা ( বৈজ্ঞানিক নাম: "Phyllanthus nirur" ইংরেজি নাম: gale of the wind, stonebreaker or seed-under-leaf) হচ্ছে Phyllanthaceae পরিবারের "Phyllanthus" গণের ভেষজ গুল্ম। অযত্নে বেড়ে ওঠা এই গুল্মটি এশিয়ার অনেক দেশে জন্মে থাকে।
এটি ৫০ থেকে ৭০ সেমি অর্থাৎ ২০-২৮ ইঞ্চি লম্বা হয় এবং এর শাখা-প্রশাখা উপরে উঠে। এর ছাল মসৃণ এবং হালকা সবুজ। এর অনেকগুলি ফ্যাকাশে সবুজ ফুল ফুটে এবং পরে সেটা প্রায়ই লাল হয়ে যায়। এর ফল ছোট আকৃতির ও ছোট মসৃণ ক্যাপসুল মতো বীজ ধারণকারী।
ভুঁই আমলা প্রাচীনকাল থেকে ভেষজ ঔষুধ হিসাবে ঘরোয়াভাবে বা কবিরাজি পদ্ধতিতে তৈরি করে আসছে। শরীরের নানা ক্ষত সারাতে, জন্ডিস, পেটের অসুখ, আমাশয় ইত্যাদি রোগের চিকিৎসায় ভালও উপকার হয়।
বিজয় সেতুপতি

বিজয়া গুরুনাথ "বিজয়" সেতুপতি একজন ভারতীয় চলচ্চিত্র অভিনেতা, প্রযোজক, গীতিকার, নেপথ্যে গায়ক ও সংলাপ লেখক, যিনি সাধারণত তামিল চলচ্চিত্র শিল্পে কাজ করেন। একজন সাধকের ভাগ্যগণনার ফল ও পরামর্শে, সেতুপতি অভিনয় জীবন বেছে নেন। তিনি তার অভিনয় কর্মজীবন শুরু করেন ছোট খাটো চরিত্রে প্বার্শ অভিনেতা হিসাবে, এধরনের সহ-ভূমিকায় ৫ বছরেরও বেশি অভিনয় করেন, সিনু রামাস্বামী পরিচালিত "দেনমারকু পরুবাকাত্রু" (২০১০) চলচ্চিত্রে তিনি প্রথম মুখ্য ভূমিকায় অভিনয় করেন। তিনি ২০১২ সালের "সুন্দরাপান্ডিয়ান" চলচ্চিত্রে খলচরিত্রে অভিনয় করেন, এবং "পিৎজা" (২০১২) ও "নাদুবুলে কনজাম পাকথা কানম" (২০১২) চলচ্চিত্রে অভিনয় করেন, যা তাকে আরো খ্যাতি এনে দেয়। তিনি ২৫টিরও বেশি চলচ্চিত্রে অভিনয় করেন। এই সময়ে বিজয় সেতুপতি তামিল চলচ্চিত্রে একজন সফল ও জনপ্রিয় অভিনেতা হয়ে উঠেন।
ওয়াহিদউদ্দিন আহমেদ

ওয়াহিদ ১৯৩৯ সালে কুমিল্লার নুনশীগঞ্জ উচ্চ বিদ্যালয় থেকে ম্যাট্রিকুলেশন এবং ১৯৪১ সালে ঢাকার জগন্নাথ ইন্টারমিডিয়েট কলেজ (বর্তমানে জগন্নাথ বিশ্ববিদ্যালয়) থেকে উচ্চ মাধ্যমিক পরীক্ষায় উত্তীর্ণ হন। তিনি ১৯৪৩ সালে ঢাকা বিশ্ববিদ্যালয় থেকে স্নাতক এবং ১৯৪৬ সালে আলিগড় মুসলিম বিশ্ববিদ্যালয় থেকে ২য় বার স্নাতক ডিগ্রি অর্জন করেন। এরপর ১৯৫০ সালে ক্যালিফোর্নিয়া বিশ্ববিদ্যালয় বার্কলে থেকে স্নাতকোত্তর ডিগ্রি অর্জন করেন। ১৯৬২ সালে ওয়েলস ইউনিভার্সিটি থেকে পিএইচডি ডিগ্রি অর্জন করেন। 
ওয়াহিদউদ্দীন ১৯৫১ সালে শিক্ষকতা জীবনে শুরুর দিকে আহসানউল্লাহ প্রকৌশল বিশ্ববিদ্যালয়ে সহকারী অধ্যাপক (পরে বাংলাদেশ প্রকৌশল ও প্রযুক্তি বিশ্ববিদ্যালয়ে (বুয়েট) যোগদান করেন। তিনি ১৯৬৭ সালে চট্রগ্রাম প্রকৌশল কলেজের (বর্তমান- চট্টগ্রাম প্রকৌশল ও প্রযুক্তি বিশ্ববিদ্যালয়) প্রথম অধ্যক্ষ হিসেবে এবং ১৯৭২ সালে কারিগরি শিক্ষা পরিচালক পদে যোগদান করেন। 
তিনি ১৯৭৫ সালের এপ্রিল থেকে ১৯৮৩ সালের এপ্রিল পর্যন্ত বুয়েটের ভাইস চ্যান্সেলর হিসেবে দায়িত্ব পালন করেন। এ বিশ্ববিদ্যালয়ের ইতিহাসে তিনি ৩য়তম ভাইস চ্যান্সেলর। ১৯৮৬ থেকে ১৯৯২ সাল পর্যন্ত তিনি বিআইটি কাউন্সিলের ভাইস চেয়ারম্যান ছিলেন। 
এরশাদ সরকারের শেষ সময়ে দেশে অচলাবস্থা সৃষ্টি হলে ১৯৯০ সালের ডিসেম্বরে, রাষ্ট্রপতি বিচারপতি শাহাবুদ্দীন আহমদের নেতৃত্বাধীন অর্ন্তবর্তীকালিন সরকারের জ্বালানি ও খনিজ সম্পদ মন্ত্রনালয়ের উপদেষ্টা হিসেবে নিযুক্ত হন।
প্রকৌশলী ড.ওয়াহিদউদ্দিন ১ জানুয়ারি ১৯২৩ সালে চাঁদপুর জেলার মতলব উত্তর উপজেলার মোহনপুর ইউনিয়নের পাঁচআনী গ্রামের সম্ভ্রান্ত মুসলিম পরিবারে জন্মগ্রহণ করেন। ৩ নভেম্বর ২০১৮ তারিখে বারডেম হাসপাতালে মৃত্যুবরণ করেন। তার এক পুত্র, তিন কন্যা সন্তান রয়েছে।
শফিকুল ইসলাম মানিক

শফিকুল ইসলাম মানিক (জন্ম: ২২ অক্টোবর ১৯৬৭; শফিকুল ইসলাম নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডানের প্রধান কোচের দায়িত্ব পালন করেছেন। মানিক তার খেলোয়াড়ি জীবনের অধিকাংশ সময় ঢাকা মোহামেডান এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেলেছেন।
১৯৭৯–৮০ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৬ মৌসুম অতিবাহিত করেছিলেন। অতঃপর ১৯৮৬–৮৭ মৌসুমে, তিনি ব্রাদার্স ইউনিয়ন হতে ঢাকা মোহামেডানে যোগদান করেছিলেন; ঢাকা মোহামেডানের হয়ে ১০ মৌসুম খেলার পর তিনি অবসর গ্রহণ করেছিলেন। ১৯৮২ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছিলেন।
খেলোয়াড়ি জীবনের ইতি টানার পর ১৯৯৬ সালে, মানিক ১ মৌসুমের জন্য ঢাকা মোহামেডানের সহকারী ম্যানেজারের দায়িত্ব পালন করার পর বাংলাদেশী ফুটবল ক্লাব মুক্তিযোদ্ধা সংসদের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন, যেখানে তিনি ম্যানেজার হিসেবে দীর্ঘ সময় (প্রায় ৮ মৌসুম) অতিবাহিত করেছেন। মুক্তিযোদ্ধা সংসদের হয়ে ৮ মৌসুম ম্যানেজারের দায়িত্ব পালন করার পর তিনি তার সাবেক ক্লাব ঢাকা মোহামেডানে ম্যানেজার হিসেবে পুনরায় যোগদান করেন। ২০০৮ সালে বাংলাদেশ জাতীয় দলের ম্যানেজারের দায়িত্ব গ্রহণ করেন, তিনি বাংলাদেশের হয়ে প্রায় ২ বছর হিসেবে ম্যানেজার হিসেবে কাজ করেছেন। ২০১০–১১ মৌসুমে, তিনি পুনরায় ঢাকা মোহামেডানের ম্যানেজারের দায়িত্ব গ্রহণ করেন। অতঃপর তিনি দ্বিতীয়বারের মতো বাংলাদেশ প্রিমিয়ার লিগের ক্লাব মুক্তিযোদ্ধা সংসদের ম্যানেজারের দায়িত্ব গ্রহণ করেন। পরবর্তীতে তিনি চট্টগ্রাম আবাহনী, শেখ জামাল এবং শেখ রাসেলের ম্যানেজারের দায়িত্ব পালন করেছেন। ২০১৯ সালের ৭ই মে তারিখে জোসেফ আফুসির বরখাস্ত হওয়ার পর, তিনি দ্বিতীয়বারের মতো শেখ জামালের ম্যানেজারের পদে নিযুক্ত হয়েছিলেন, যেখানে তিনি প্রায় ৪ মৌসুম দায়িত্ব পালন করেছেন। সম্প্রতি ২০২২ সালের ৪ঠা তারিখে শন ব্রেন্ডন লেন বরখাস্ত হওয়ার পর, তিনি ঢাকা মোহামেডানের প্রধান কোচের পদে নিযুক্ত হয়েছেন।
শফিকুল ইসলাম মানিক ১৯৬৭ সালের ২২শে অক্টোবর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
১৯৮২ সালে, মানিক আন্তর্জাতিক ফুটবলে বাংলাদেশের হয়ে অভিষেক করেছিলেন। আন্তর্জাতিক ফুটবলে, তিনি প্রায় ৮ বছর যাবত বাংলাদেশের হয়ে খেলেছিলেন।
রজনীকান্ত বর্মণ

রজনীকান্ত বর্মণ (জন্ম: ১২ মে ১৯৭৬) হলেন একজন অবসরপ্রাপ্ত বাংলাদেশী আন্তর্জাতিক ফুটবলার। তার ১৩ বছরের আন্তর্জাতিক ক্যারিয়ারে মোট ৭০টি খেলায় অংশগ্রহণ করেছেন। খেলোয়াড়ি জীবনের অধিকাংশ সময় মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি প্রধানত কেন্দ্রীয় রক্ষণভাগের খেলোয়াড় হিসেবে খেলেছেন।
১৯৯৪ সালে অগ্রনি ব্যাংক লিমিটেড স্পোর্টস ক্লাব এর সাথে তার ফুটবল ক্যারিয়ার শুরু করেন এবং পরে ১৯৯৯–২০০০ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৭ মৌসুম অতিবাহিত করেছিলেন। অতঃপর ২০০৮–০৯ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে মাত্র ১ মৌসুম অতিবাহিত করার পর তিনি পুনরায় মুক্তিযোদ্ধা সংসদের সাথে চুক্তি স্বাক্ষর করেছিলেন। পরবর্তীকালে, তিনি ঢাকা মোহামেডানের হয়ে খেলেছিলেন। সর্বশেষ ২০১১–১২ মৌসুমে, তিনি ঢাকা মোহামেডান হতে শেখ রাসেলে যোগদান করেছিলেন; শেখ রাসেলের হয়ে ২ মৌসুম খেলার পর তিনি অবসর গ্রহণ করেছিলেন।
১৯৯৯ সালে, রজনীকান্ত বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫৩ ম্যাচে অংশগ্রহণ করেছিলেন। দলগতভাবে, রজনীকান্ত সর্বমোট ৪টি শিরোপা জয়লাভ করেছিলেন, যার মধ্যে ৩টি মুক্তিযোদ্ধা সংসদের হয়ে এবং ১টি ঢাকা আবাহনীর হয়ে জয়লাভ করেছিলেন।
রজনীকান্ত বর্মণ ১৯৭৬ সালের ১২ই মে তারিখে বাংলাদেশে জন্মগ্রহণ করেছেন।
১৯৯৯ সালের ২২শে এপ্রিল তারিখে, মাত্র ২০ বছর ২ মাস ২১ দিন বয়সে, রজনীকান্ত ভারতের বিরুদ্ধে ১৯৯৯ সাফ গোল্ড কাপের গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ০–০ গোলে ড্র হয়েছিল। বাংলাদেশের হয়ে অভিষেকের বছরে রজনীকান্ত সর্বমোট ৪ ম্যাচে অংশগ্রহণ করেছিলেন।
২০০৯ সালের ৩০শে এপ্রিল তারিখে বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত মাকাওয়ের বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছিলেন, ম্যাচটি বাংলাদেশ ৩–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছিলেন। একই বছরের ৮ই ডিসেম্বর তারিখে রজনীকান্ত ৩৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। ঢাকার বঙ্গবন্ধু জাতীয় স্টেডিয়ামে অনুষ্ঠিত শ্রীলঙ্কার বিরুদ্ধে উক্ত ম্যাচে বাংলাদেশ ২–১ গোলের ব্যবধানে জয়লাভ করেছিল। আন্তর্জাতিক ফুটবলে, তার ১০ বছরের খেলোয়াড়ি জীবনে নিয়মিত সদস্য থাকার পর, তিনি আনুষ্ঠানিকভাবে ২০১১ সালে আন্তর্জাতিক ফুটবল থেকে অবসরের ঘোষণা দেন। জাতীয় দলে তার জার্সি নম্বর সাধারণত ৪ নম্বর ছিল।
মোহামেডান স্পোর্টিং ক্লাব
মুক্তিযোদ্ধা সংসদ কে.এস
বাংলাদেশ
ব্যাস প্রণালি

ব্যাস প্রণালি অস্ট্রেলিয়ার মূল ভূখণ্ড (মূলত ভিক্টোরিয়া অঙ্গরাজ্য) থেকে দক্ষিণের তাসমানিয়া দ্বীপকে পৃথককারী সমুদ্র প্রণালি। প্রণালিটি পূর্বে প্রশান্ত মহাসাগরের বাহু তাসমান সাগরকে পশ্চিমে ভারত মহাসাগরের বাহু অস্ট্রেলীয় মহাবাঁককে (Great Australian Bight) সংযুক্ত করেছে। ইংরেজ অভিযাত্রী ম্যাথিউ ফ্লিন্ডার্স প্রণালিটিকে ব্রিটিশ শল্যচিকিৎসক ও অভিযাত্রী জর্জ ব্যাসের নামে নামকরণ করেন। ব্যাস ১৭৯৮ সালে এই সমুদ্রপ্রণালিটি জাহাজে অতিক্রম করেন এবং প্রমাণ করেন যে তাসমানিয়া একটি দ্বীপ। প্রণালিটিতে প্রবাল প্রাচীর ও বহু দ্বীপ আছে, বিশেষত এর দক্ষিণভাগে। প্রণালিটি পূর্ব-পশ্চিমে ৫০০ কিলোমিটার দীর্ঘ এবং উত্তর-দক্ষিণে গড়ে ৩০০ কিলোমিটার প্রশস্ত। প্রণালিটি ৫০-৭০ মিটার গভীর। প্রণালিটির পশ্চিম প্রান্তসীমাতে কিং আইল্যান্ড দ্বীপ এবং পূর্ব প্রান্তসীমাতে ফুরনো দ্বীপপুঞ্জ অবস্থিত।
প্রণালিটিতে ১৯৬৫ সালে ব্যারাকুটা নামক স্থানে প্রাকৃতিক গ্যাস আবিষ্কৃত হয়। ১৯৬৭ সালে হ্যালিবাট ও কিংফিশ পেট্রোলিয়াম ক্ষেত্রগুলি আবিষ্কৃত হয়। ১৯৭০ সালে খনিজ তেলের উৎপাদন শুরু হয়।
তাসমানিয়ার আদিবাসীরা সম্ভবত ৪০ হাজার বছর আগে সর্বশেষ বরফ যুগে একটি স্থলযোজকের মাধ্যমে মূল অস্ট্রেলীয়া ভূখণ্ড থেকে তাসমানিয়া দ্বীপে আগমন করে। আজ থেকে ৮০০০ বছর আগে সমুদ্রের উচ্চতা বৃদ্ধি পেয়ে ব্যাস প্রণালির জন্ম হয় এবং তারা মূল অস্ট্রেলিয়া ভূখণ্ড থেকে বিচ্ছিন্ন হয়ে যায়।